Leħen mill-Parroċċa ta' l-Għasri 47 iż-ċiġsira ta' l-isem Il-poplu jħobb iġebbed din il-kelma mill-verb għasar, ngħidu aħna għasar l- inbid, għasar iż-żejt u anki għasar il-ġobna, li tfisser mela l-qwieleb bil-baqta. In- nies tgħidlek li la darba ż-Żebbuġin kellhom iż-żebbuġ x'jagħsru, l-Għasri kellna biex nagħsruh dan l-imbierek. żebbuġ. Ibda biex iż-Żebbuġ ħa ismu għax kien hemm xi żewġ żebbuġiet imkenna n-naħa ta' taħt il-knisja biex ma jikilhomx u joqtolhom ir-riħ fuq għax iż-żebbuġa tibża mir-riħ u tissagħtar jew tmut jekk tħawwilha f'post maħbut mir-riħ bħaż-Żebbuġ. Għalhekk mur ara kemm kellhom żebbuġ x'jagħsru ż-Żebbuġin ta' daril Kienu jdabbru xi żewġ żebbuġiet jisħquhom ħodor hekk kif jibda nieżel fihom iż-żejt għal Santa Marija. Iktar miż-żejt, iż- Żebbuġin, ġobon kellhom u għad għandhom x'jagħsru. Imma intom qatt ħlomtu li rajtu ż-Żebbuġin niżlin mit-Triq tal-Kanun biex jagħsru l-ġobon l-Għasri2 U ħallinal Imma Alla jbierek l-arma ta' l-Għasri tagħtik x'tifhem l-Għasri dari kien inixxi ż-żejt bħalma l-Art Imqaddsa kienet tnixxi l-ħalib u l-għasell Imma l-aġġettiv Għasri jitnissel mhux mill-verb għasar imma min-nom għasar li għalina jfisser vespri — il-fizzju ta' wara nofsinhar. Għalhekk Serracino Inglott ifisser sew meta jgħid li Għasri hu tal-għasar, ta' ħin il-vespri, ta' fil-għaxija u jżid, minn Vassalli u Falzon, tard, imwaħħar fil-ħin, għallis. Bil-għarbi tfisser kontemporanju, tal-lum, modern, filwaqt li l-espressjoni min al-għasrijat, tfisser fil- għaxija, wara nofsinhar. Serracino Inglott jiżgarra meta jiġi biex ifisser l-isem tal-post għax jgħidilna li l- Għasri jgħidulu hekk għax jinsab magħsur bejn T'Għammar, T'Abram u Ta' Kuljat. Fil-każ Wied il-Għasri bejn Ta' Ġurdan u ż-Żebbuġ qiegħed magħsur u l-Għasri hemm beda. Serracino Inglott kellu manija biex ifisser l-isem ta' post mill-għamla jew xi karetteristika tiegħu. Dan veru jgħodd għal xi postijiet bħal ngħidu aħna x- Xagħra, l-Mġarr, l-Għarb, ir-Rabat u x-Xewkija, imma mhux għall-postijiet kollha. Per eżempju, Serracino Inglott jgħidilna li Ta' Ċenċ isejħulu hekk għax l-art imkemmxa. Minn 'Ta' quddiem isem ta' post, titlob isem persuna, kunjomha, kif ukoll il-professjoni jew is-sengħa tagħha. Issa f'Ta' Sannat, raġel jismu Franġisk, barra Frenċ, Ċikku jew Kikku jgħidulu wkoll Ċenċu li meta jsejħulu jgħajtulu Ċenċ. Għalhekk Ta' Ċenċ ifisser Ta' Franġisk. Għasri Townscape Leħen mill-Parroċċa ta' l-Għasri 49 Min-naħa tiegħu Aquilina fl-etimoloġija tal-kelma jgħid li Għasri bħala aġġettiv tfisser raġel mill-Għasri li hi sew u jagħtiha wkoll Serracino Inglott, imma mbagħad jgħid li tfisser post fejn hemm l-imgħasar taż-żejt. Issa Aquilina jħobb iqabbel l- ismijiet Maltin ma' dawk tal-Palestina, imma l-Palestina sab biss El-Magħsar li bil- Malti hu naturalment il-magħsar u mhux Għasri. Issa ejja nduru dawra ma' l-Għasri u naraw għal min jisimhom xi postijiet. Għandna ta' Ġurdan, ta' Abram u Wied Sara li m'hemm l-ebda dubju li huma ismijiet ta' nies. Imbagħad hemm T'Għammar, Ta' Dbieġi, Għajn Għabdun u Għajn Mhelhel. Forsi tarawha ftit stramba, imma dawn ukoll huma jew aħjar kienu ismijiet ta' nies. Il-Prof. G. Wettinger jgħid li Sqallija jinsabu listi ta' villani — nies marbutin mar-raba' li jaħdmu — fuq art mogħtija lill-Knisja li jmorru lura għal żmien in- Normanni, jiġifieri għas-seklu XII. Dawn il-listi jixħtu dawl fuq ismijiet u laqmijiet kif ukoll ismijiet ta' postijiet li oriġinarjament kienu ismijiet, kunjomijiet jew laqmijiet ta' sid l-art jew ta' min kien jaħdimha fi żmien meta l-Maltin u l-Għawdxin kienu Misilmin. L-Għarab ġew Malta fis-sena 870, assedjaw lill-belt ta' dak iż- żmien u x'ħin ħaduha qatlu lil kulħadd u ħallew ħerba. Kien biss fis-sena 1048-1049 li xi Misilmin ġew joqogħdu Malta u rranġaw is-swar ta' l-Mdina ta' Malta u ta' l- Mdina ta' Għawdex biex jgħammru fihom fis-sliem. Imma xi sliem, slieml Fis-sena 1053-1054 kellhom attakk aħrax mill-Biżantini u fl-1090 tfaċċa l-Konti Ruġġieru, ħalliel Normann li minn Malta ħa dak kollu li seta' bil-pulit, imma lil Għawdex issakkeġġjah. Malta u Għawdex taħt in-Normanni u l-Iżvevi baqgħu Misilmin, bl-Insara dejjem jiżdiedu. Kien biss fl-1224 u fl-1249 li l-Imperatur Żvev Federiku ordna lill- Misilmin iwarrbu minn Malta. Dawn jew saru Nsara — u għalhekk aħna għadna nitkellmu bil-Malti — jew parpru lejn Tunes jew l-Imperatur ħadhom Luċera, fil- Pulja, fejn żammhom biex jiġġieldu għalih. Ma nistgħaġbux għalhekk li l-ismijiet ta' postijiet li għandna Malta u Għawdex li jaqblu ma' l-ismijiet ta' nies tas-seklu XII huma Misilmin. Fost dawn, il-Prof. Wettinger isemmi appuntu Għabdun, Għammar, Dibaġ, Mhelhel, u Għasri. Hemm ukoll Merżuq, isem dik il-qolla li naraw aħna u niżlin Marsalforn, bis-Salvatur fuqha u Bu Srawel, isem ta' wied li jixteħet fil-Wied ta' Marsalforn ħdejn it-tieni arkata, li aħna nsejħu l-Wied ta' Srawel. Mela l-Għasri hu isem sid l-art li Ilum għadna nsejħulha b'ismu. Dan is-sid kien naturalment Mislem u għalhekk kien jgħix bejn l-1054 u l-1249. Billi aħna ngħidu l-Għasri u Wied il-Għasri seta' kien jismu il-Għasri, imma billi maż-żmien insejna li dak kien isem, bdejna ngħidu l-Għasri, bħalma hawn min jgħid il-Ġurdan, kif ukoll il-Merżuq għaż-żewġ muntanji.